
Αριθ. 1111374/9160/2152/0014 (1) 


Όροι, προϋποθέσεις και διαδικασία ορισμού φορολογικού 

αντιπροσώπου από υποκειμένους εγκαταστημένους 

εκτός Ελλάδος, υποχρεώσεις και δικαιώματα αυτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 9,11,12, 28, 29,54 παρά¬ 
γραφος 2 και της παραγράφου 3 του άρθρου 58 του Ν. 
1642/86 «για την εφαρμογή του φόρου προστιθέμενης 
αξίας και άλλες διατάξεις» (ΦΕΚ 125 Α'), όπως ισχύει. 

2. Τις διατάξεις της υποπερίπτωσης γη' της περίπτωσης 
γ' του άρθρου 38 του Κ.Β.Σ. (Π.Δ. 186/1992 ΦΕΚ Α 841). 

3. Τις συνδυασμένες διατάξεις της παραγράφου 7 του 
άρθρου 22 και τα σημεία α και β της παραγράφου 1 του 
άρθρου 21 της Οδηγίας 77/388/87 ΕΟΚ, όπως ισχύει. 

4. Την αριθ. Υ. 2009/20.5.1993 κοινή απόφαση του 
Πρωθυπουργού και του Υπουργού Οικονομικών (ΦΕΚ 
365/Β ) «περί ανάθεσης αρμοδιοτήτων Υπουργού Οικο¬ 
νομικών στους Υφυπουργούς Οικονομικών». 

5. Την ανάγκη να καθορισθούν οι όροι, οι προϋποθέσεις 
και η διαδικασία για τον ορισμό φορολογικού αντιπροσώ¬ 
που των εγκαταστημένων εκτός Ελλάδος υποκειμένων 


9 Σεπτεμβρίου 1993 


στο φόρο οι οποίοι ενεργούν φορολογητέες πράξεις στο 
εσωτερικό της χώρας, καθώς και τα δικαιώματα και οι υπο¬ 
χρεώσεις των αντιπροσώπων αυτών. 

6. Το γεγονός ότι η απόφαση αυτή δεν συνεπάγεται δα¬ 
πάνη για τον Προϋπολογισμό του Κράτους, δεδομένου ότι 
θεσπίζει διαδικασία εφαρμογής διατάξεων του Ν. 1642/ 
1986, αποφασίζουμε: 

Καθορίζουμε τους όρους, τις προϋποθέσεις και τη δια¬ 
δικασία ορισμού φορολογικού αντιπροσώπου από υποκει¬ 
μένους στο φόρο προστιθέμενης αξίας εγκαταστημένους 
εκτός Ελλάδος, καθώς και τις υποχρεώσεις και τα δικαιώ¬ 
ματα των αντιπροσώπων αυτών, σύμφωνα με τα διαλαμβα¬ 
νόμενα στα επόμενα άρθρα. 

Αρθρο 1 

Πράξεις για τις οποίες απαιτείται ορισμός φορολογικού 
αντιπροσώπου. 

1. Οι υποκείμενοι στο φόρο, οι οποίοι είναι εγκαταστη- 
μένοι εκτός Ελλάδος και δεν έχουν αποκτήσει τις προϋπο¬ 
θέσεις ώστε να θεωρηθεί ότι έχουν μόνιμη εγκατάσταση 
στην Ελλάδα, σύμφωνα με τις διατάξεις της φορολογίας 
εισοδήματος, υποχρεούνται να ορίζουν φορολογικό αντι¬ 
πρόσωπο στην Ελλάδα, για οποιαδήποτε πράξη ενεργούν 
στο εσωτερικό της χώρας για την οποία τόπος φορολογίας 
είναι η Ελλάδα και ιδίως για τις ακόλουθες πράξεις: 
α) εισαγωγές ή ενδοκοινοτικές αποκτήσεις αγαθών, 
β) παράδοση αγαθών ή χρησιμοποίηση αγαθών κατά τις 
διατάξεις της παραγράφου 3 του άρθρου 7 του Ν. 1642/ 
86, καθώς και εξαγωγή αυτών, τα οποία κατά το χρόνο γέ¬ 
νεσης της φορολογικής υποχρέωσης βρίσκονται στα εσω¬ 
τερικό της χώρας, 

γ) εγκατάσταση ή συναρμολόγηση αγαθών στο εσωτε¬ 
ρικό της χώρας, από τον προμηθευτή των αγαθών, 
δ) εργασίες συναφείς με ακίνητα, τα οποία βρίσκονται 
στην Ελλάδα, 

ε) ενδοκοινοτική μεταφορά αγαθών με τόπο αναχώρη¬ 
σης το εσωτερικό της χώρας, εργασίες παρεπόμενες της 
μεταφοράς αυτής, καθώς και η διαμεσολάβηση για τις 
πράξεις αυτές, εφόσον ο λήπτης των υπηρεσιών αυτών 
δεν είναι εγγεγραμμένος στο Μητρώο ΦΠΑ/νΐΕ5, στην 
Ελλάδα ή σε άλλο κράτος μέλος της Κοινότητας, 
στ) μίσθωση μεταφορικών μέσων, εφόσον ο εκμισθω¬ 
τής είναι εγκαταστημένος εκτός Κοινότητας και ο μισθω- 

τής είναι εγκαταστημένος στην Ελλάδα και χρησιμοποιεί 
το μεταφορικό μέσο στο εσωτερικό της χώρας, 
ζ) πολιτιστικές, καλλιτεχνικές, αθλητικές, επιστημονι¬ 
κές, εκπαιδευτικές, ψυχαγωγικές ή παρόμοιες δραστη¬ 
ριότητες, καθώς και υπηρεσίες οργάνωσης των εκδηλώ¬ 
σεων αυτών ή παρεπόμενες αυτών, εφόσον εκτελούνται 
υλικά στο εσωτερικό της χώρας, 
η) υπηρεσίες συναφείς με ενσώματα κινητά αγαθά, που 
βρίσκονται στην Ελλάδα, εφόσον αυτές εκτελούνται υλικά 
στο εσωτερικό της χώρας, 

θ) παραδόσεις αγαθών κατά τη διάρκεια της μεταφοράς 
από την Ελλάδα προς άλλο κράτος μέλος, προς επιβάτες 
αεροπλάνων, πλοίων, τρένων ή αυτοκινήτων, που εκτε- 
λούν ενδοκοινοτικές μεταφορές προσώπων, 
ι) πωλήσεις από απόσταση, με λήπτες πρόσωπα εγκα- 
ταστημένα στην Ελλάδα, εφόσον πληροϋνται οι όροι και οι 
προϋποθέσεις για την φορολόγηση των πράξεων αυτών 
στην Ελλάδα, 

ια) εισαγωγή αγαθών στην Ελλάδα, τα οποία στη συνέ¬ 
χεια αποστέλλονται ή μεταφέρονται σε άλλο κράτος μέ¬ 
λος. 

2. Δεν απαιτείται ο ορισμός φορολογικού αντιπροσώ¬ 
που: ι 

α) για την παροχή υπηρεσιών οι οποίες εμπίπτουν στις 
διατάξεις του άρθρου 12, παράγραφος 3 και 4 του Ν. 
1642/86, 

β) σε περίπτωση εφαρμογής μέτρων απλοποίησης τρι¬ 
γωνικών συναλλαγών του άρθρου 29 παράγραφος 4 περί¬ 
πτωση ε' του Ν. 1642/86, όπως ισχύει. 

Αρθρο 2 

Διαδικασία ολισμού φορολογικού αντιπροσώπου. 

1. Τα πρόσωπα που ενεργούν τις πράξεις του προηγού¬ 
μενου άρθρου υποχρεούνται να ορίσουν μοναδικό φορο¬ 
λογικό αντιπρόσωπό τους στην Ελλάδα, πριν από την 
πραγματοποίηση των πράξεων αυτών. 

2. Ο ορισμός του μοναδικού φορολογικού αντιπροσώ¬ 
που γίνεται με σχετικό πληρεξούσιο έγγραφο, στο οποίο 
θα γίνεται ρητή μνεία για τη μοναδικότητα του οριζόμενου 
φορολογικού αντιπροσώπου. Το έγγραφο αυτό, εφόσον 
καταρτίζεται εκτός Ελλάδος, θεωρείται από την ελληνική 
προξενική αρχή του τόπου όπου είναι εγκαταστημένος ο 
υποκείμενος στο φόρο εντολέας. 

Στην περίπτωση, που το έγγραφο αυτό καταρτίζεται 
εντός Ελλάδος, θεωρείται από το Προξενείο της χώρας 
της οποίας έχει την υπηκοότητα ή εφόσον η δραστηριό¬ 
τητα η σχετική με την πληρεξουσιότητα αναπτύσσεται σε 
άλλη χώρα από το Προξενείο της χώρας αυτής. 

Με τη θεώρηση βεβαιώνεται ότι, κατά τύπο το πληρε¬ 
ξούσιο δεσμεύει τον εντολέα για τις πράξεις του αντιπρο¬ 
σώπου και κατά το δίκαιο της χώρας που είναι υπήκοος ή 
ασκεί τη δραστηριότητά του κατά περίπτωση ο εντο¬ 
λέας. 

3. Ως φορολογικός αντιπρόσωπος ορίζεται πρόσωπο, 
φυσικό ή νομικό, με εξαίρεση τα μη υποκείμενα στο φόρο 
νομικά πρόσωπα, το οποίο έχει την έδρα της επαγγελματι¬ 
κής του δραστηριότητας ή τη μόνιμη εγκατάσταασή του ή 
ελλείψει αυτών την κατοικία του ή τη συνήθη διαμονή του 
στην Ελλάδα. Το πρόσωπο αυτό πρέπει να είναι φερέγ¬ 
γυο, πλήρως ικανό για δικαιοπραξία, εφόσον πρόκειται για 
φυσικό πρόσωπο ή να λειτουργεί νόμιμα εφόσον πρόκει¬ 
ται για νομικό πρόσωπο, να αποδεχθεί το διορισμό του και 
να μην έχει υποπέσει στις παραβάσεις: 


α) των διατάξεων του άρθρου 30 του Κ.Β.Σ. (Π.Δ. 186/ 
1992 ΦΕΚ 84 - Α ) που επισύρουν ανακρίβεια των βι¬ 
βλίων, 

β) της παραγράφου 3 του άρθρου 48 του Ν. 1642/86, 
όπως ισχύει. 

Αρθρο 3 

Υποχρεώσεις και δικαιώματα φορολογικού 
αντιπροσώπου. 

1. Ο φορολογικός αντιπρόσωπος που αποδέχεται το 
διορισμό του, υποχρεούται να υποβάλει δήλωση έναρξης 
εργασιών για τη συγκεκριμένη αντιπροσώπευση στην αρ¬ 
μόδια για τη φορολογία του εισοδήματος του ΔΟΥ ή στη 
ΔΟΥ που έχει την έδρα της επιχείρησής του. Με τη δή¬ 
λωση αυτή συνυποβάλει αντίγραφο του πληρεξουσίου εγ¬ 
γράφου που προβλέπεται από τις διατάξεις της παραγρά¬ 
φου 2 του προηγούμενου άρθρου, καθώς και υπεύθυνη 
δήλωση του Ν. 1599/86, περί αποδοχής του διορισμού 
του, ως φορολογικού αντιπροσώπου, εφόσον αυτή δεν 
προκύπτει από το πληρεξούσιο έγγραφο. 

2. Με την υποβολή της δήλωσης έναρξης από τον αντι¬ 
πρόσωπο χορηγείται στον εντολέα Αριθμός Φορολογικού 
Μητρώου. 

Ο αριθμός αυτός αρχίζει από 98 εφόσον πρόκειται για 
εντολέα - νομικό πρόσωπο ή από τη σειρά των ΑΦΜ των 
φυσικών προσώπων, εφόσον πρόκειται για εντολέα φυ¬ 
σικό πρόσωπο. Σε περίπτωση μεταβολής του αντιπροσώ¬ 
που ο ΑΦΜ του εντολέα παραμένει ο ίδιος, όπως και σε 
περίπτωση υποβολής δήλωσης παύσης και εκ νέου έναρ¬ 
ξης εργασιών του ίδιου εντολέα, έστω και με διαφορετικό 
αντιπρόσωπο. 

Στα στοιχεία του αντιπροσώπου στη δήλωση έναρξης 
του εντολέα, ως ΑΦΜ αναγράφεται ο μοναδικός ΑΦΜ 
(φυσικού ή νομικού προσώπου) που του έχει χορηγηθεί για 
τις δικές του φορολογικές υποχρεώσεις. 

3. Ο φορολογικός αντιπρόσωπος έχει όλα τα δικαιώ¬ 
ματα και τις υποχρεώσεις των υποκειμένων στο φόρο που 
απορρέουν από τις διατάξεις του Ν. 1642/86, όπως 
ισχύει, καθώς και του Π.Δ. 186/1992 περί Κ.Β.Σ. 

Στην περίπτωση πωλήσεων από απόσταση ο φορολογι¬ 
κός αντιπρόσωπος θεωρείται ότι πραγματοποιεί ενδοκοι¬ 
νοτικές αποκτήσεις αγαθών για τα αποστελλόμενα από 
τον εντολέα του αγαθά προς τους πελάτες τους στο εσω¬ 
τερικό της χώρας. 

4. Επίσης, ο φορολογικός αντιπρόσωπος, έχει ειδικό¬ 
τερα και τις εξής υποχρεώσεις: 

α) Τηρεί εκτός από τα βιβλία που προβλέπονται από τις 
διατάξεις του άρθρου 4 του Κ.Β.Σ., για τη δική του δρα¬ 
στηριότητα και «ειδικό βιβλίο φορολογικού αντιπροσώ¬ 
που», για κάθε εντολέα, το οποίο θεωρείται από τον αρμό¬ 
διο Προϊστάμενο Δ.Ο.Υ. και στο οποίο καταχωρούνται δια¬ 
κεκριμένα: 

αα) οι πράξεις της παραγράφου 1 του άρθρου 1 της πα¬ 
ρούσας, 

ββ) οι πωλήσεις προς εγκατεστημένους στο εσωτερικό 
της χώρας πελάτες του εντολέα, 
γγ) οι δαπάνες για λογαριασμό του εντολέα, 
δδ) ο Φ.Π.Α. που αναλογεί. 

Αντί της τήρησης χωριστού βιβλίου φορολογικού αντι¬ 
προσώπου, για κάθε εντολέα, μπορεί να θεωρηθεί και να 
τηρηθεί ενιαίο βιβλίο, για περισσότερους εντολείς, στο 

οποίο καταχωρούνται τα παραπάνω δεδομένα, σε ιδιαί¬ 
τερο χώρο κατά εντολέα. 

Η ενημέρωση του βιβλίου αυτού γίνεται εντός δέκα πέ¬ 
ντε (15) ημερών από την έκδοση ή λήψη του κατά περί¬ 
πτωση δικαιολογητικού. 

Ως ακαθάριστα έσοδα προκειμένου να κριθεί η κατηγο¬ 
ρία βιβλίων που υποχρεούται να τηρεί ο φορολογικός αντι¬ 
πρόσωπος κατά τις διατάξεις του Κ.Β.Σ>, λαμβάνονται 
υπόψη μόνο οι προμήθειες που λαμβάνει. 

β) Εκδίδει, υποβάλλει και διαφυλάσσει τα στοιχεία που 
ορίζονται από τις διατάξεις του Κ.Β.Σ. 

Ειδικά, στην πρίπτωση χονδρικής πώλησης αγαθών τα 
οποία αποστέλλονται από τον εντολέα απευθείας προς 
τον τελικό παραλήπτη στο εσωτερικό της χώρας, το οικείο 
Τιμολόγιο - Δελτίο Αποστολής εκδίδεται από το φορολο¬ 
γικό αντιπρόσωπο. Στην περίπτωση αυτή το Τιμολόγιο - 
Δελτίο Αποστολής εκδίδεται εντός της ίδιας φορολογικής 
περιόδου του Φ.Π.Α., με βάση το οικείο φορολογικό στοι¬ 
χείο (έγγραφο) του εντολέα. 

Τα φορολογικά στοιχεία του φορολογικού αντιπροσώ¬ 
που, εκδίδονται από ιδιαίτερη σειρά κατά εντολέα. Στα 
στοιχεία αυτά πέραν από τα οριζόμενα στην παράγραφο 5 
του άρθρου 18 του ΚΒΣ, αναγράφονται ακόμη τα στοιχεία 
και ο ΑΦΜ του εντολέα, καθώς και το ονοματεπώνυμο ή η 
επωνυμία, η διεύθυνση, η αρμόδια ΔΟΥ και ο Α.Φ.Μ. του 
φορολογικού αντιπροσώπου. 

Για τη δικαιούμενη αμοιβή, ο φορολογικός αντιπρόσω¬ 
πος εκδίδει προς τον εντολέα θεωρημένο τιμολόγιο, σύμ¬ 
φωνα με τα οριζόμενα από τις διατάξεις του άρθρου 12 
του Κ.Β.Σ., το οποίο και καταχωρεί στα τηρούμενα βιβλία 
της επιχείρησής του. 

Κατ’ εξαίρεση, στις περιπτώσεις συνδρομών βιβλίων, 
εφημερίδων και περιοδικών, καθώς και στις περιπτώσεις 
λιανικών πωλήσεων αγαθών από απόσταση, όταν η έκ¬ 
δοση των φορολογικών στοιχείων είναι εξαιρετικά δύ¬ 
σκολη, ο φορολογικός αντιπρόσωπος μπορεί να μη εκδί¬ 
δει τα στοιχεία του Κ.Β.Σ., με την προϋπόθεση ότι ο εντο- 
λέας αποστέλλει μηνιαία εκκαθάριση ή ότι αυτή συντάσ- 
σεται από τον φορολογικό αντιπρόσωπο από στοιχεία που 
του διαθέτει ο εντολέας. Με βάση την εκκαθάριση αυτή 
γίνεται η ενημέρωση των βιβλίων και η απόδοση του 
Φ.Π.Α. 

Αρθρο 4 

Τραπεζική εγγύηση αντί φορολογικού αντιπροσώπου. 

Σε περίπτωση ευκαιριακής πραγματοποίησης πολιτιστι¬ 
κών, καλλιτεχνικών, αθλητικών, επιστημονικών, εκπαι¬ 
δευτικών, ψυχαγωγικών ή παρόμοιων εκδηλώσεων στο 
εσωτερικό της χώρας, αντί του ορισμού φορολογικού αντι¬ 
προσώπου, ο υποκείμενος στο φόρο που είναι εγκαταστη- 
μένος εκτός Ελλάδας δύναται να καταθέτει εγγυητική επι¬ 
στολή τραπέζης εγκαταστημένης στην Ελλάδα, η οποία να 
καλύπτει το ποσό του ΦΠΑ που αναλογεί στα εισιτήρια ή 
προσκλήσεις που προσκομίζονται για θεώρηση στη ΔΟΥ ή 
άλλα έσοδα που πραγματοποιεί (διαφημίσεις, κυλικείων 
κτλ.). Η θεώρηση ενεργείται από την αρμόδια ΔΟΥ του τό¬ 
που στον οποίο πραγματοποιείται η εκδήλωση, στο όνομα 
του εκμεταλλευτή, ο οποίος έχει όλες τις υποχρεώσεις 
του Κ.Β.Σ. 

2. Μετά το πέρας της εκδήλωσης, ο υποκείμενος στο 
φόρο οφείλει να αποδώσει το φόρο που αναλογεί στα δια- 
τεθέντα εισιτήρια ή προσκήσεις ή άλλα έσοδα που πραγ¬ 


ματοποίησε και να προσκομίσει για ακύρωση τα τυχόν 
αδιάθετα εισιτήρια. ο 

Η καταβολή του φόρου γίνεται με υποβολή έκτακτης 
προσωρινής δήλωσης στην αρμόδια ΔΟΥ. Μετά δε την κα¬ 
ταβολή του αναλογούντος φόρου αποδεσμεϋεται η κατα- 
τεθείσα εγγύηση. 

Αρθρο 5 

Παύση εργασιών φορολογικού αντιπροσώπου. 

Σε περίπτωση που έπαυσε να ισχύει η εντολή αντιπρο¬ 
σώπευσης, λόγω ανάκλησης αυτής ή από οποιαδήποτε 
άλλη αιτία, ο φορολογικός αντιπρόσωπος υποχρεούται να 
υποβάλλει δήλωση παύσης εργασιών, κατά τις διατάξεις 
της περίπτωσης γ' της παραγράφου 1 του άρθρου 29, κα¬ 
θώς και τις δηλώσεις των άρθρων 29, παράγραφος 5, πε¬ 
ριπτώσεις β' και δ' και 31 παράγραφος 1 του Ν. 1642/86, 
όπως ισχύει, μέχρι του χρόνου παύσης των εργασιών. Σε 
περίπτωση αλλαγής του φορολογικού αντιπροσώπου υπο¬ 
βάλλεται σχετική δήλωση μεταβολών από τον προηγού¬ 
μενο φορολογικό αντιπρόσωπο στην αρμόδια ΔΟΥ. 

Άρθρο 6 

Τέλος έναρξης επιτηδεύματος. 

Γ ια την εφαρμογή των διατάξεων της παραγράφου 6 του 
άρθρου 19 του Ν. 1882/90, όπως ισχύει: 

α) η νομική μορφή και τα μέλη προσδιορίζονται με υπεύ¬ 
θυνη δήλωση του Ν. 1599/86 του φορολογικού αντιπρο¬ 
σώπου εφόσον αυτά δεν προκύπτουν από το πληρεξούσιο 
έγγραφο, 

β) ως τόπος άσκησης δραστηριότητας θεωρείται ο τό¬ 
πος της έδρας ή του κεντρικού του φορολογικού αντιπρο¬ 
σώπου. 

Άρθρο 7 
Λοιπές διατάξεις. 

1. Οι υποχρεώσεις για τη θεώρηση στοιχείων κατ’ εφαρ¬ 
μογή των διατάξεων του πρώτου και δεύτερου εδαφίου 
της παρ. 8 του άρθρου 36 του Π.Δ. 186/92 κρίνεται μόνο 
ως προς τα πρόσωπα τών εντολέων. 

2. Οι υποχρεώσεις για ασφαλιστική ενημερότητα και εγ¬ 
γραφή στα Επιμελητήρια κατ’ εφαρμογή των διατάξεων 
του τρίτου και τέταρτου εδαφίου της παραγράφου 8 του 
άρθρου 36 του Π.Δ. 186/92 δεν εφαρμόζονται για τα πρό¬ 
σωπα των εντολέων. 

3. Ο εντολέας ευθύνεται αλληλεγγύως με τον φορολο¬ 
γικό αντιπρόσωπό του για την εφαρμογή των διατάξεων 
του Ν. 1642/86, όπως ισχύει. 

4. Από την έναρξη ισχύος της παρούσας παύουν να 
ισχύουν οι διατάξεις του άρθρου 4 της αριθ. 1002413/ 
203/24/0014/ ΠΟΑ. 1004/93 απόφασής μας. 

Άρθρο 8 

Έναρξη ισχύος. ■ 

Η απόφαση αυτή που ισχύει από την έκδοσή της, να δη- 
μοσιευθεί στην Εφημερίδα της Κυβερνήσεως. 

Αθήνα, 26 Αυγούστου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 

Αριθ. 391707 (2) 

Προκαθορισμός τιμών αποζημίωσης από τον Ε.Λ.Γ.Α. για 
τα γεωργικά προϊόντα εσοδείας 1993. 

ΟΙ ΥΠΟΥΡΓΟΙ 
ΓΕΩΡΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις των άρθρων 3 και 17 του Ν. 1790/88. 

2. Τις διατάξεις του εδαφίου γ της παραγράφου 2 του 
άρθρου 23 του Κανονισμού Ασφάλισης Φυτικής Παραγω¬ 
γής. 

3. Την απόφαση αριθ. Υ. 1942/9.12.1992 των Πρωθυ¬ 


πουργού και Υπουργού Εμπορίου περί εκχωρήσεως αρμο¬ 
διοτήτων στον Υφυπουργό Εμπορίου (ΦΕΚ 725/Β/ 
9.12.1992), όπως τροποποιήθηκε με την ομοία Υ. 2034/ 
6900/2.8.1993 (ΦΕΚ 579/13.8.1993). 

4. Την απόφαση αριθ. 81/13.7.1993 του Διοικητικού 
Συμβουλίου του ΕΛ.Γ.Α., αποφασίζουμε: 

Προκαθορίζουμε ως κατωτέρω τις τιμές αποζημίωσης 
από τόν ΕΛ.Γ.Α. για τα γεωργικά προϊόντα εσοδείας 1993, 
των οποίων η καλλιεργητική περίοδος ή η ασφαλιστική κά¬ 
λυψη, αρχίζει μετά το Φεβρουάριο 1993. 


Κωδικός 

καλλιέργειας 

Προϊόν 

Τιμή αποζημ. 
κατά κιλό 

Παρατηρήσεις 

Β 01003 

Αραβόσιτος (υβρ. κοινός) σανός 

17,7 


Β 01004 

Αραβόσιτος (υβρ. κοινός) χλωρής νομής 

8,0 


Β 01010 

Αραβόσιτος κοινός ΕΝ/ΕΠΤΑ (ΡΟΡ ΟΟΒΝ) 

159,0 


Β 01020 

Χλωρή ρόκα 

21,0 

το τεμάχιο 

Β 04000 

Κεχρί καρπός 

79,0 


Β 05000 

Κολοκυθ. Κτηνοτρ. καρπός 

6,0 


Β 05002 

Κολοκυθ. Κτηνοτρ. σπόρος 

348,0 


Β 06003 

Κοφτολίβαδο σανός 

23,2 


Β 06004 

Κοφτολίβαδο χλωράς νομής 

7,5 


Β 11003 

Μηδική σανός 

33,6 


Β 11004 

Μηδική χλωράς νομής 

10,8 


Β18003 

Σόγια σανός 

23,2 


Β 18004 

Σόγια χλωράς νομής 

7,5 


Β 19004 

Σόργο - Νταρί χλωράς νομής 

10,8 


Β 20000 

Τεύτλα κτηνοτροφικά ρίζες 

6,4 


Β 20004 

Τεύτλα κτηνοτροφικά χλωράς νομής 

3,5 


Δ 01000 

Αραχίς 

226,0 


Δ 23000 

Κολοκυθόσπορος 

348,0 


Δ 35000 

Πιπεριές (για κοκκινοπίπερο) 

53,5 


Δ 40000 

Σουσάμι 

267,0 


Δ 41000 

Σιναπόσπορος 

157,0 


Δ 42006 

Σόργο (σκούπα) ξερό χόρτο 

159,0 


Δ 42002 

Σόργο Σπόρος 

27,0 


Ε 02000 

Γλυκοπατάτα 

30,0 


Ζ 01000 

Αγγούρια Πρώιμα υπαίθρια 

57,0 


Ζ 01010 

Αγγούρια κανονικά υπαίθρια 

49,0 


Ζ 01020 

Αγγούρια όψιμα υπαίθρια 

64,0 


Ζ 01030 

Αγγούρια χαμηλής κάλυψης 

67,0 


Ζ 01090 

Αγγούρια τουρσί 

74,0 


θ 03000 

Βλήτα 

66,0 


Η 01020 

Κοκκάρι 

174,0 


Ζ 04000 

Κολοκυθάκια πρώιμα υπαίθρου 

105,5 

Κρήτης & Δωδ/σου 

Ζ 04000 

Κολοκυθάκια πρώϊμα υπαίθρου 

58,0 

εκτός Κρήτης & Δωδ/σου 

Ζ 04010 

Κολοκυθάκια κανονικά υπαίθρου 

56,0 


Ζ 04020 

Κολοκυθάκια όψιμα υπαίθρια 

61,0 


Ζ 04030 

Κολοκυθάκια χαμηλής κάλυψης 

79,0 


Ζ 04050 

Κολοκυθάκια γλυκού (γλυκολοκυθ.) 

40,5 


Η 01001 

Κρεμμύδια σποροπαραγωγής 

2.384,0 


Η 01002 

Κρεμμύδια σπόρος (μπαρούτι) 

2.384,0 


Ζ 07000 

Μπάμιες 

180,0 


Ζ 08000 

Πιπεριές στρογγυλ. πρώϊμ. υπαίθρ. 

178,5 

Κρήτης & Δωδ/σου 

Ζ 08000 

Πιπεριές στρογγυλ. πρώϊμ. υπαίθρ. 

102,0 

εκτός Κρήτης & Δωδ/σου 

Ζ 08010 

Πιπεριές στρογγυλ. κανονικές υπαίθρ. 

79,0 


Ζ 08020 

Πιπεριές στρογγυλ. όψιμες υπαίθρ. 

94,0 

Ζ 08030 

Πιπεριές στρογγυλ. χαμηλής κάλυψης 

Ζ 08050 

Πιπεριές μακρ. πρώιμες υπαίθρ. 

Ζ 08050 

Πιπεριές μακρ. πρώιμες υπαίθρ. 

Ζ 08060 

Πιπεριές μακρ. κανονικές υπαίθρ. 

Ζ 08070 

Πιπεριές μακρ. όψιμες υπαίθρ. 

Ζ 08080 

Πιπεριές μακρ. χαμηλής κάλυψης 

Ζ 08100 

Πιπεριές καυτερές κανον. υπαίθρ. 

Ζ 08110 

Πιπεριές καυτερές χαμηλ. κάλυψης 

Ζ 08130 

Πιπεριές Φλωρίνης κανον. υπαίθρ. 

Ζ 08160 

Πιπεριές για τουρσί 

Ζ 13000 

Φασολάκια πρώιμα υπαίθρ. 

Ζ 13000 

Φασολάκια πρώιμα υπαίθρ. 

Ζ 13010 

Φασολάκια κανονικά υπαίθρου 

Ζ 13020 

Φασολάκια όψιμα υπαίθρου 

Μ 04000 

Δαμάσκηνα νωπά 

Μ 04020 

Κορόμηλα 

Ν 03000 

Κυδώνια 

Ξ 02000 

Αβοκάντο 

Ξ 03000 

Λωτός 

Ξ 08000 

Ρόδια 

Ξ 10000 

Σύκα νωπά 

Ξ 11000 

Φραμπουάζ 

Π 03000 

Κάστανα 

Π 05000 

Πεκάν 

Π 07000 

Χαρούπια 

Ρ 02000 

Ζίζυφος 

Ρ 04000 

Μούρα καρπός 

Ρ04010 

Μουρεόφυλλα 


Διευκρινίζεται ότι οι τιμές του πίνακα καθορίζονται σαν 
τιμές πώλησης στα χέρια παραγωγού στον τόπο παραγω¬ 
γής κατά το χρόνο συγκομιδής με συνήθεις συνθήκες πα¬ 
ραγωγής και εμπορίας και ισχύουν γενικά για όλη τη χώρα, 
πλην των ειδικά σημειουμένων εξαιρέσεων, αναφέρονται 
δε σε προϊόντα για τα οποία δεν υπάρχουν εθνικές τιμές ή 
τιμές ΕΟΚ. 

Σε περίπτωση όμως που για ένα ή και περισσότερα από 
τα προϊόντα του πίνακα, εκδοθούν αποφάσεις ή ληφθούν 
μέτρα κυβερνητικά που να έχουν επίδραση επί της τιμής 
που καθορίστηκε ως ανωτέρω, θα ληφθούν υπόψη οι νέες 
αυτές τιμές, σύμφωνα με τις διατάξεις του σχετικού Κανο¬ 
νισμού του ΕΛ.ΓΑ. 

Σημειώνεται ότι η απόφαση αυτή δεν προκαλεί κατ' αρ¬ 
χήν δαπάνη στον Κρατικό προϋπολογισμό και ότι σε περί¬ 
πτωση ύπαρξης ζημιών, συνεπεία δυσμενών καιρικών συν¬ 
θηκών, η προβλεπδμενη αποζημίωση θα καλυφθεί από 
δαπάνες του προϋπ/σμού του ΕΛ.ΓΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 1993 

ΟΙ ΥΠΟΥΡΓΟΙ 

ΓΕΩΡΓΙΑΣ ΥΦΥΠ. ΕΜΠΟΡΙΟΥ 

ΧΡ. ΚΟΣΚΙΝΑΣ ΜΙΧ. ΛΙΑΠΗΣ 


102,0 

178,5 Κρήτης & Δωδ/σου 

102,0 εκτός Κρήτης & Δωδ/σου 
79,0 
94,0 
102,0 
66,0 
94,0 
66,0 

46.5 

159,0 Κρήτης & Δωδ/σου 

144,0 εκτός Κρήτης & Δωδ/σου 
122,0 
122,0 
127,0 
64,0 
64,0 
232,0 
93,0 
93,0 
136,0 
212,0 
200,0 
319,0 
41,0 
42,0 
94,0 

21.5 

Αριθ. Υ7/3147 (3) 

Σύνθεση και λειτουργία του Εθνικού Συμβουλίου Ανάπτυ¬ 
ξης Νοσηλευτικής (Ε.Σ.Α.Ν.). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 106 του Ν. 2071/92 «Εκ¬ 
συγχρονισμός και Οργάνωση Συστήματος Υγείας» (ΦΕΚ 
123/15.7.92 τ. Α). 

2. την αριθ. 13/20.5.93 Γνωμοδότηση της 100ης Ολο¬ 
μέλειας του Κεντρικού Συμβουλίου Υγείας. 

3. Την αρ. 1938/9.12.92 Κοινή απόφαση Πρωθυπουρ¬ 
γού και Υπουργού Υγείας, Πρόνοιας και Κοινών. Ασφαλί¬ 
σεων «Ανάθεση αρμοδιοτήτων στους Υφυπουργούς 
Υγείας, Πρόνοιας και Κοινών. Ασφαλίσεων» (ΦΕΚ 727/ 
11.12.92 Β'), αποφασίζουμε: 

Άρθρο 1 

Σύνθεση Ε.Σ.Α.Ν. 

1. Το Εθνικό Συμβούλιο Ανάπτυξης Νοσηλευτικής συ¬ 
γκροτείται με Απόφαση του Υπουργού Υγείας, Πρόνοιας 
και Κοινωνικών Ασφαλίσεων και αποτελείται από τους κά¬ 
τωθι: 

α. Το Γενικό Διευθυντή Υγείας του Υπουργείου Υγείας, 
Πρόνοιας και Κοινωνικών Ασφαλίσεων. 

β. Το Διευθυντή της Διεύθυνσης Επαγγελμάτων Υγείας 
του Υπουργείου Υγείας, Πρόνοιας και Κοινωνικών Ασφα¬ 
λίσεων. 

γ. Έναν εκπρόσωπο Δ.Ε.Π. Τμήματος Νοσηλευτικής 

Α.Ε.Ι., Νοσηλευτή Καθηγητή α' ή β' βαθμίδας που ορίζεται 
από το Τμήμα. 

δ. Έναν εκπρόσωπο Εκπαιδευτικού Προσωπικού Τμή¬ 
ματος Νοσηλευτικής Τ.Ε.Ι., Νοσηλευτή Καθηγητή α' ή β' 
βαθμίδας που ορίζεται από την Ειδική Υπηρεσία Τεχνολο¬ 
γικής Εκπαίδευσης του Υπουργείου Εθνικής Παιδείας και 
θρησκευμάτων, κατόπιν προτάσεως των Συμβουλίων των 
Τμημάτων Νοσηλευτικής Σχολών Επαγγελμάτων Υγείας, 
Πρόνοιας της χώρας. 

ε. Ένα διοικητικό Νοσηλευτικό στέλεχος - Διεθυντή ή 
Τομεάρχη, από Γενικό Νοσοκομείο που ορίζεται από τον 
Υπουργό Υγείας, Πρόνοιας και Κοινωνικών Ασφαλί¬ 
σεων. 

στ. Ένα διοικητικό Νοσηλευτικό στέλεχος από Ψυχια¬ 
τρικό Νοσοκομείο που ορίζεται από τον Υπουργό Υγείας, 
Πρόνοιας και Κοινωνικών Ασφαλίσεων. 

ζ. Ένα διοικητικό Νοσηλευτικό στέλεχος από Παιδια¬ 
τρικό Νοσοκομείο που ορίζεται από τον Υπουργό Υγείας, 
Πρόνοιας και Κοινωνικών Ασφαλίσεων. 

η. Ένα Διοικητικό Νοσηλευτικό στέλεχος από υπηρε¬ 
σίες Πρωτοβάθμιας Φροντίδας Υγείας που ορίζεται από 
τον Υπουργό Υγείας, Πρόνοιας και Κοινών. Ασφαλί¬ 
σεων. 

θ. Ένα Νοσηλευτή που προτείνεται από τον Εθνικό Σύν¬ 
δεσμο Διπλωματούχων Νοσηλευτριών-τών της Ελλάδας 
(Ε.Σ.Δ.Ν.Ε.). 

2. Σε περίπτωση που οι αρμόδιοι φορείς δεν προτείνουν 
τους αναφερόμενους εκπροσώπους εντός μηνός από της 
λήψεως της σχετικής ειδοποίησης, ο Υπουργός ορίζει αυ¬ 
τούς κατά την κρίση του. 

3. Τα τακτικά και αναπληρωματικά μέλη του Ε.Σ.Α.Ν., 
διορίζονται με τρίέτή' θητεία. 

Αρθρο 2 

Αρμοδιότητες Ε.Σ.Α.Ν. 

Το Ε.Σ.Α.Ν. έχει τις ακόλουθες αρμοδιότητες: 

1. Μελετά και εξετάζει τα διάφορα Νοσηλευτικά θέματα 
που αναφύονται εκάστοτε και υποβάλλει εμπεριστατωμέ¬ 
νες αναλύσεις και προτάσεις, επιστημονικώς τεκμηριωμέ¬ 
νες, προς τον Υπουργό Υγείας, Πρόνοιας και Κοινωνικών 
Ασφαλίσεων, το ΚΕ.Σ.Υ. και τους υπηρεσιακούς παράγο¬ 
ντες του Υπουργείου που είναι αμρόδιοι για τα εξεταζό¬ 
μενα θέματα. 

Τη μελέτη των θεμάτων αναλαμβάνει κατόπιν αιτήσεως 
των αρμοδίων αρχών ή και εξ ιδίας πρωτοβουλίας. 

2. Εκτιμά τις ανάγκες σε Νοσηλευτικό Προσωπικό όλων 
των κατηγοριών και ειδικοτήτων και εισηγείται τρόπους 
και μεθόδους για την ορθολογική χρησιμοποίηση του 
υπάρχοντος Νοσηλευτικού δυναμικού. 

Προτείνει, ακόμη, τρόπους και μέσα για τη βελτίωση 
των συνθηκών εργασίας και τη δημιουργία κινήτρων προς 
προσέλκυση και παραμονή των Νοσηλευτών - τριών στο 
επάγγελμα, καθώς και τη διαφώτιση των νέων και του κοι¬ 
νού για το Νοσηλευτικό επάγγελμα με τα μέσα ενημέρω¬ 
σης. ν 

3. Εισηγείται την κατάρτιση ενιαίου προγράμματος ειδί¬ 
κευσης και συνεχιζόμενης εκπαίδευσης του Νοσηλευτι¬ 
κού προσωπικού σε όλη τη χώρα, σε συνεργασία με τη 
Διεύθυνση Επαγγελμάτων Υγείας και οποιαδήποτε άλλη 
αρμόδια Διεύθυνση του Υπουργείου. 

4. Υποβάλλει προτάσεις για την εναρμόνιση της Ελληνι¬ 
κής Νοσηλευτικής Πολιτικής με την αντίστοιχη άλλων 


Κρατών και Διεθνών Οργανισμών και Φορέων (Π.Ο.Υ., 
Ε.Ο.Κ., Δ.Σ.Ν.) (Διεθνές Συμβούλιο Νοσηλευτών). 

5. Γνωμοδοτεί για κάθε θέμα που παραπέμπεται στο 
Ε.Σ.Α.Ν. από τον Υπουργό Υγείας, Πρόνοιας κια Κοινωνι¬ 
κών Ασφαλίσεων, το Κ.Ε.Σ.Υ. και υπηρεσιακούς παράγο¬ 
ντες του Υπουργείου. 

6. Συνεργάζεται με τη Διεύθυνση Επαγγελμάτων Υγείας 
από την οποία και εξυπηρετείται γραμματειακά. 

7. Εισηγείται τη θέσπιση νέων Νοσηλευτικών Ειδικοτή¬ 
των και κριτηρίων για την αναγνώριση εκπαιδευτικών κέ¬ 
ντρων για τις ειδικότητες. 

8. Προωθεί και υποστηρίζει τη Νοσηλευτική Έρευνα. 

9. Εισηγείται κριτήρια για την αξιολόγηση της παρεχο- 
μένης Νοσηλευτικής φροντίδας και διαμορφώνει δείκτες 
ποιότητας, υποδεικνύοντας τρόπους και μεθόδους για τον 
έλεγχο της αποδοτικότητας και αποτελεσματικότητας της 
Νοσηλευτικής Υπηρεσίας στην Πρωτοβάθμια, Δευτερο¬ 
βάθμια και Τριτοβάθμια Υγειονομική Περίθαλψη. 

10. Συμμετέχει στο σχεδίασμά της Εθνικής Πολιτικής 
Υγείας, προτείνει προτεραιότητες και προοπτικές και ει- 
σηγείται μέτρα που αφορούν την ανάπτυξη της Νοσηλευ¬ 
τικής Υπηρεσίας, την ποιοτική και ποσοτική βελτίωση της 
παραγωγικότητας και τη συνεργασία της Νοσηλευτικής 
Υπηρεσίας, για την συσχέτιση κόστους - αποτελεσματικό¬ 
τητας των Υγειονομικών Υπηρεσιών. 

11. Γνωμοδοτεί για τον καθορισμό των καθηκόντων του 
Νοσηλευτικού Προσωπικού και την περιγραφή των Νοση¬ 
λευτικών πράξεων. 

12. Συνεργάζεται με τα Επαγγελματικά, Επιστημονικά 
και Συνδικαλιστικά Νοσηλευτικά - Υγειονομικά Σωματεία, 
για την προστασία και προαγωγή του Νοσηλευτικού Επαγ¬ 
γέλματος. 

Αρθρο 3 

Λειτουργία Ε.Σ.Α.Ν. 

1. Το Ε.Σ.Α.Ν. συνεργάζεται με όλες τις Διευθύνσεις και 
Υπηρεσίες του Υπουργείου Υγείας, Πρόνοιας και Κοινωνι¬ 
κών Ασφαλίσεων που ασχολούνται αμέσως ή εμμέσως με 
Νοσηλευτικά θέματα. Ζητεί πληροφορίες και στατιστικά 
στοιχεία για την τεκμηρίωση των εισηγήσεών του, από 
όλες τις Υπηρεσίες του Υπουργείου. 

2. Πρόεδρος του Ε.Σ.Α.Ν. ορίζεται ο Γενικός Διευθυ¬ 
ντής Υγείας και Αντιπρόεδρος ο Δ/ντής Επαγγελμάτων 
Υγείας. 

3. Το Ε.Σ.Α.Ν. βρίσκεται σε απαρτία όταν είναι παρόν το 
μισό συν ένα των μελών του, μεταξύ των οποίων πέπει να 
είναι ο Πρόεδρος ή Αντιπρόεδρος αυτού, οι δε αποφάσεις 
λαμβάνονται με απόλυτη πλειοψηφία των παρόντων με¬ 
λών. Σε περίπτωση ισοψηφίας υπερισχύει η ψήφος του 
Προέδρου, Μέλος του Ε.Σ.Α.Ν. που απουσιάζει αδικαιο¬ 
λόγητα σε περισσότερες από τρεις συνεδριάσεις ανά εξά¬ 
μηνο αντικαθίσταται με Υπουργική Απόφαση, μετά από 
πρόταση του φορέα προέλευσης, κατά την ως άνω οριζό¬ 
μενη διαδικασία. Το Ε.Σ.Α.Ν. συνεδριάζει τακτικά μία 
φορά το μήνα και εκτάκτως οσάκις ζητήσεις τούτο η Εκτε¬ 
λεστική του Επιτροπή. 

4. Το Ε.Σ.Α.Ν. συγκροτεί Εκτελεστική Επιτροπή που 
αποτελείται: 

α. Από τον Πρόεδρο. 

β. Τον Αντιπρόεδρο και 

γ. Τρία (3) μέλη τα οποία εκλέγονται με τον αναπληρωτή 
τους με μυστική ψηφοφορία. 

5. Η Εκτελεστική Επιτροπή συνεδριάζει τουλάχιστον 
δύο φορές το μήνα, εκτάκτως δε όταν παρίσταται ανάγκη 
και βρίσκεται σε απαρτία όταν μετέχουν τα τρία (3) από τα 
μέλη της μεταξύ των οποίων ο Πρόεδρος ή Αντιπρόεδρος 
αυτού. 

Η Εκτελεστική Επιτροπή εισηγείται στο Ε.Σ.Α.Ν. τα θέ¬ 
ματα προς συζήτηση και έχει την επιμέλεια της διατύπω¬ 
σης και προώθησης σχετικών προτάσεων. 

6. Το Ε.Σ.Α.Ν. συγκροτεί επιτροπές για τα ακόλουθα 
θέματα: 

α. Νοσηλευτικής Εκπαίδευσης. 

β. Ασκησης του Επαγγέλματος. 

γ. έρευνας. 

Στις Επιτροπές αυτές καλούνται και μετέχουν, ανάλογα 
με το αντικείμενο, εκπρόσωποι αντίστοιχων Επιστημονι¬ 
κών Εταιρειών, Κλαδικών Σωματείων ή και άλλων κρατικών 
ή ιδιωτικών φορέων. 

Αρθρο 4 

Κάλυψη δαπάνης 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 20 Αυγούστου 1993 

Ο ΥΦΥΠΟΥΡΓΟΣ 

Ν. ΑΝΑΣΤΑΣΟΠΟΥΛΟΣ 
-♦- 

Αριθ. Υ7/4461 (4) 

Αναγνώριση Νοσοκομειακών Μονάδων ως κατάλληλων για 
άσκηση των γιατρών. 

ΨΦ370 ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
Έχοντες υπόψη: 

1. Τις διατάξεις του άρθρου 6 του Ν.Δ. 336Θ/55 καθώς 
και της παρ. 2 του άρθρου 8 του Ν. 2071/92. 

2. Την με αριθ. 6/10.6.93 γνωμοδότηση της Υποεπι¬ 
τροπής για αναγνώριση Κέντρων για χορήγηση ειδικότη¬ 
τας. 

3. Την με αριθ. 3382/20.7.93 απόφαση της Εκτελεστι¬ 
κής Επιτροπής του ΚΕ.Σ.Υ. 

4. Την υπ’ αριθ. Υ. 1938/9.12.1992 κοινή απόφαση του 
Πρωθυπουργού και του Υπουργού Υγείας, Πρόν. & Κοιν. 
Ασφαλίσεων, για τη μεταβίβαση αρμοδιοτήτων. 

5. Την με αριθ. ΔΥ3α/οικ. 451/3.3.93 (ΦΕΚ Β774/93) 
απόφαση του Υφυπουργού Υγείας, Πρόνοιας και Κοιν. 
Ασφαλίσεων για μεταβίβαση αρμοδιοτήτων και του δικαι¬ 
ώματος υπογραφής εγγράφων «Με εντολή Υφυπουργού» 
για τον Τομέα Υγείας, αποφασίζουμε: 

I. Επικυρώνουμε τις ανωτέρω γνωμοδοτήσεις της Ε.Ε. 
του ΚΕ.Σ.Υ., με τις οποίες αναγνωρίζονται οί ακόλουθες 
Νοσοκομειακές Μονάδες ως κατάλληλες για άσκηση των 
γιατρών, στις αναφερόμενες ειδικότητες: 

1. 401 Γεν. Στρατιωτικό Νοσ/μείο Αθηνών. 

Ω.Ρ.Λ./γικό Τμήμα: ενάμισο (1 1 /2) χρόνο στην Ω.Ρ.Λ./ 

για. 

2. Πανεπιστημιακό Νοσ/μείο Ιωαννίνων. 

Ειδική Μονάδα Αιματολογίας της Παν/κής Παθολογικής 
Κλινικής: δύο (2) χρόνια στην Κλινική Αιματολογία. 

3. Γεν. Νοσ/μείο Ρόδου. 

Νεφρολογικό Τμήμα: δύο (2) χρόνια στη Νεφρολογία. 

II. Κάλυψη δαπάνης. 

Από τις διατάξεις της παρούσας απόφασης δεν προκα- 


λεΐται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 1993 

Με εντολή Υφυπουργού 
Ο Γ ενικός Δ/ντής Υγείας 

Δ. ΧΑΝΙΩΤΗΣ 

-4- 

Αριθ. Φ1/177/Δ5/73/9 (5) 

Χορήγηση άδειας προσθήκης νέων τμημάτων στο ιδιωτικό 
ΤΕΛ «ΑΝΔΡΟΜΕΔΑ Α.Ε.». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7) 1566/ 
85 και 1966/91. 

2. Του Β.Δ. 685/1972 (ΦΕΚ 196/Α/72). 

3. Των Π.Δ. 850/1975 (ΦΕΚ 273/Α/75) και 813/1977 
(ΦΕΚ 259/Α/77). 

4. Την αριθμ. Υ/1939/Η/9923/9.12.92 (ΦΕΚ 728/Β/ 
92) Απόφαση του Πρωθυπουργού και του Υπουργού Εθνι¬ 
κής Παιδείας και θρησκευμάτων «ανάθεση αρμοδιοτήτων 
στους Υφυπουργούς». 

5. Τις αριθμ. 29/14.7.93 και 8/23.3.93 πράξεις ΠΥΣΔΕ 
της Νομαρχίας Θεσσαλονίκης για την χορήγηση άδειας 
προσθήκης νέων τμημάτων στο ΤΕΛ «ΑΝΔΡΟΜΕΔΑ Α.Ε.» 
στην Θεσσαλονίκη, αποφασίζουμε: 

Χορηγούμε στο ιδιωτικό Τεχνικό Επαγγελματικό Λύκειο 
(ΤΕΛ) με την προσωνυμία «ΑΝΔΡΟΜΕΔΑ Α.Ε.» που έχει 
πάρει άδεια ίδρυσης και λειτουργίας ΤΕΛ με τις Υπουργι¬ 
κές Αποφάσεις: Φ1/227/Δ5/5259/1.7.91 (ΦΕΚ 513/ 
τ.Β/11.7.91) άδεια προσθήκης νέων τμημάτων που θα 
λειτουργήσει από το σχολ. έτος 1993-94 στην Θεσσαλο¬ 
νίκη και στο διδακτήριο που βρίσκεται επί της οδού Εγνα- 
τίας 128 με αριθμό μαθητών 59 (πενήντα - εννέα) ανά 
βάρδια διδασκαλίας ως εξής: 

ΗΜΕΡΗΣΙΟ ΤΕΛ 

ΤΟΜΕΑΣ ΟΙΚΟΝΟΜΙΑΣ ΚΑΙ ΔΟΙΚΗΣΗΣ με τμήματα: 

1. Υπαλλήλων επιχειρήσεων μεταφορών. 

2. Υπαλλήλων Ξενοδοχειακών επιχειρήσεων. 

3. Εμπορικών επιχειρήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1993 

Ο ΥΦΥΠΟΥΡΓΟΣ 

ΑΝ. ΣΠΗΛΙΟΠΟΥΛΟΣ 

4 - 

Αριθ. Φ1/169/Δ5/6769 (6) 

Χορήγηση άδειας Ιδρυσης και λειτουργίας ιδιωτικού ΤΕΛ 
στον Παπαθανασίου Ηλία στα Τρίκαλα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7) 
1566/85 και 1966/91. 

2. Του Β.Δ. 685/1972 (ΦΕΚ 196/Α/72). 

3. Των Π.Δ. 850/1975 (ΦΕΚ 273/Α/75) και 813/1977 
(ΦΕΚ 259/Α/77). 

4. Την αριθμ. Υ/1939/Η/9923/9.12.92 (ΦΕΚ 728/Β/ 
92) Απόφαση του Πρωθυπουργού και του Υπουργού Εθνι¬ 
κής Παιδείας και θρησκευμάτων «ανάθεση αρμοδιοτήτων 
στους Υφυπουργούς». 

Β. Τις αριθμ. 18/30.3.93 και 26/12.7.93 πράξεις 
ΓΙΥΣΔΕ της Νομαρχίας ΤΡΙΚΑΛΩΝ για την χορήγηση 
άδειας ίδρυσης και λειτουργίας ιδιωτικού Τεχνικού Επαγ¬ 
γελματικού Λυκείου (ΤΕΛ) στον Παπαθανασίου Ηλία, απο¬ 
φασίζουμε: 

Χορηγούμε στον Παπαθανασίου Ηλία του Ιωάννη άδεια 


ίδρυσης και λειτουργίας Τεχνικού Επαγγελματικού Λυ¬ 
κείου (Τ.Ε.Λ.) που θα λειτουργήσει στα Τρίκαλα από το 
σχολ. έτος 1993-94 στο κτίριο της οδού Βύρωνος 5 για 
αριθμό μαθητών 17 (δέκα - επτά) ανά βάρδια λειτουρ¬ 
γίας. 

Τ.Ε.Λ. 

ΤΟΜΕΑΣ ΠΛΗΡΟΦΟΡΙΚΗΣ με τμήμα: 

Προγραμματιστών Η/Υ. 

Η Απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1993 

Ο ΥΦΥΠΟΥΡΓΟΣ 

ΑΝ. ΣΠΗΛΙΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



